**ژمارە: 38-20**

**بەروار: 7/10/2020**

**بۆ بەڕێز/ دەستەی وەبەرهێنان**

**بابەت/ پرۆژەی یەكەی نیشتەجێبوونی (فلاوەر سیتی – Flower City)**

سڵاو و رێز

بەڕێزان ئێمە وەك كۆمپانیای ( ئەكسس) لەگەڵ ڕەچاوكردنی دۆخی هاوڵاتیانی كوردستان بەشێوەیەكی گشتی و فرەمانبەران بە تایبەتی، ئامادەین لە چوارچێوەی یاسا و رێنمایەكانی وەبەرهێنانی كوردستان پرۆژەی نیشتەجێبوون (ڤێلا و شوقە) لەناو شاری سلێمانیدا بە كوالیتی بەرز و هاوچەرخ و مۆدێرن بە قیستی درێژخایەن دروستبكەین. كۆمپانیاكەمان لە ڕێگەی ئەم پرۆژەیەوە دەیەوێت بارگرانی لەسەر كرێنشینانی شاری سلێمانی كەمبكاتەوە و لە ئایندەدا ببنە خاوەنی یەكەی نیشتەجێبوونی خۆیان. بۆیە داواكارین لە بەرێزتان رەزامەندی بفەرموون بە دیاریكردنی پارچە زەوی ژمارە ( ) تاكو كۆمپانیاكەمان بە زووترین كات ئەو ئەركە لەئەستۆ بگرێت و هەموو لایەك سودمەند بن لە دەرئەنجامەكەی.

لەگەڵ ڕێزدا...

دیار سلیم مجید

بەڕێوەبەری ڕێگەپێدراو

7/10/2020