بۆ بەڕێز/ وەزارەتى پیشەسازى و بازرگانى

بابەت/ پرۆژەى داونتاون - سەرچنار

سەرنجى بەڕێزتان رادەکێشین بەوەى کەکۆمپانیاکەمان ئامادەیى تیادایە پرۆژەیەکى گەشتیارى و بازرگانى و نیشتەجێیى هاوچەرخ بەناوى (داونتاون – سەرچنار) لەسەر زەوى کارگەى پێشووى چیمەنتۆى سەرچنار ئەنجام بدات کەخاوەندارێتى زەوى کارگەکە دەگەڕێتەوە بۆ وەزارەتى پیشەسازى و بازرگانى.

هەروەکو بەڕێزتان ئاگادارن کە لەپاش داڕمانى کارگەکە، ساڵانێکى زۆرە تائەمڕۆ شوێنى کارگەکە تەنیا پاشماوەو خۆڵ و خاشاکى ئەو کارگەیە ماوە کەسیمایەکى وێرانکارى و ناشارستانى بەخشیوە بەناوچەکە، لەکاتێکدا ناوچەى سەرچنار بەناوبانگرین ناوچەى گەشتیارییە، نەك لەسەر ئاستى شارى سلێمانى، بگرە لەسەر ئاستى هەرێم و عێراق و تەواوى ناوچەکەشدا و تەنانەت دەیان ساڵە لەسەر نەخشە بەناوچەیەکى گەشتیارى ناوى هێنراوە.

هاوشێوەى پرۆژەکانى (داونتاون) لەجیهاندا هەروەك لەناوەکەیدا هاتووە، (داونتاون – سەرچنار) بریتى دەبێت لەپرۆژەیەکى بەکارهێنانى تێکەڵ لەبازرگانى و گەشتیارى و نیشتەجییى و خزمەتگوزارى هەمەجۆر ، كەبەشێکى گەورەى پرۆژەکە گەشتیارى دەبێت، بەشێوەیەکى مۆدێرن کەببێتە مایەى ڕاکێشانى سەرجى گەشتیاران لەسەرجەم ناوچەکەو جیهانیشەوە، هەروەها یەکێك دەبێت لەسەرچاوە هەرە گرنگەکان بۆ ژێرخانى ئابورى هەرێم و هەلى گونجاو دەڕەخسێنێت بۆ بازرگانانى ناوخۆو دەرەوەو لەهەمان كاتدا هەلى کار دەڕەخسێنێت بۆ سەرجەم چین و توێژەکان.

لەبەرانبەر ئەو پرۆژەیەشدا کەگرنگى زۆرى دەبێت بۆ ناوچەکەو ڕاکێشانى گەشتیار بۆ شارى سلێمانى و هەرێم سەرچاوەیەکى گەورەى داهات، کۆمپانیاکەمان ئامادەیى تیادایە بێتە گفتوگۆوە لەگەڵ بەڕێزتان بۆ بەئەنجام گەیاندنى پرۆژەیەکى ستراتیژى لەسەر ئەرك و بودجەى خۆى بۆ وەزارەتە بەڕێزەکەتان.

ڕەزامەندیتان جێى دڵسۆزییە...

بەڕێوەبەرى ڕێپێدراو

جەناب